Бойното поле Холивуд – част 4
Нека да започнем с молитва:
Скъпи любящ и милостив Небесни Татко,
смирено идвам при Теб днес, за да говориш това,
което искаш да кажеш на църквата Си. Господи, славя името Ти
за историите на покаяние, които чух.
Моля се да продължаваш да изпращаш Святия Дух,
за да бъде с тази група
и да отваря умовете и сърцата на тези прекрасни хора, които срещнах тук.
Господи, дай ни ясна посока, дай ни нещо, към което да се стремим,
за да спрем да се съсредоточаваме в света и да започнем да се съсредоточаваме в Теб.
Амин!
Когато посочваме много от онези ужасни неща,
за които телевизията се използва, бих желал също така
да ви посоча и обратната страна. Днес стоя пред вас
и ви говоря, защото някой ми даде един диск.
Този диск беше с Айвър Майерс.
Докато живеех в Холивуд и бях въвлечен в киното,
Айвър Майърс говореше за нещата,
които се случват там.
Това ме събуди.
Надявам се никой да не изпадне в крайност
и да си каже: „Тези неща се използват само за зло.
Не ги гледайте! Не ги използвайте! Трябва да ги изхвърлим!“
Наистина ми се иска да стигнете до разбирането
за силата на това, което ни се показва.
То може да бъде използвано за добро, но обикновено се използва от света за зло.
Наистина бих желал никой да не си тръгне с впечатлението,
че никога вече не трябва да гледа телевизия.
Получавам писма от хора по целия свят,
чийто живот е бил променен от служенията, които се организират тук.
С тези думи стигаме до днешната тема.
Тази вечер бих желал да се задълбочим
и да ви покажа по какъв начин атакува този бизнес,
защо атакува нашите християнски ценности и всичко, за което учим от Библията.
Има няколко филма, които бих желал да проучим,
за да ви покажа нещо, което е скрито между редовете.
филми, които директно атакуват библейските истини.
В Битие 3:1-5 е записано как дяволът се среща с Ева за първи път.
Опитва се да я измами.
"А змията беше най-хитра от всички полски зверове, които Господ Бог беше създал.
И тя рече на жената: Истина ли каза Бог да не ядете от всяко дърво в градината?
Жената рече на змията: От плода на градинските дървета можем да ядем;
но от плода на дървото, което е всред градината,
Бог каза: Да не ядете от него, нито да се допрете до него, за да не умрете.
А змията рече на жената: Никак няма да умрете; но знае Бог, че в деня,
когато ядете от него, ще ви се отворят очите и ще бъдете като Бога,
да познавате доброто и злото."
Текстът малко се е объркал тук.
Това, което искам да посоча точно в този стих:
„Никак няма да умрете.“ По този начин Сатана
всъщност отваря вратата и поставя основата на почти всички религии
само с три изречения.
„Никак няма да умрете“ е основата на спиритизма –
безсмъртна душа, която живее вечно.
Факт е, че се правят филми на тази тема, например за духове и др. подобни.
„И ще бъдете като Бога“ е основата на източните религии.
Ако успееш да получиш достатъчно просвещение,
самият ти може да си бог или равен на бог.
Движението Ню Ейдж – „да познаваш доброто и злото“.
Ню Ейдж казва, че трябва да сме богове.
Езичеството е смесица между добро и зло.
Баланс между светлина и мрак. С тези внушения
какво се опитва Сатана да накара Ева да направи?
Когато пита: „Истина ли каза Бог
да не ядете от всяко дърво в градината?“, кое е лъжа?
Той използва много вярно изречение. С каква цел?
Да създаде съмнение. Това е в основата на гръцката философия.
Аристотел заявява: „Началото на мъдростта се открива в съмнението.
Чрез съмнението стигаме до въпроса.“
Кое е началото на мъдростта? „Познаването и страхът от Бога“
Това, за което бих желал да говоря сега...
Тези слайдове са малко объркани, защото използвам нов компютър,
съжалявам за това.
Познанието на доброто и злото и езотеричното познание,
което е наречено гностицизъм – това е мистично езотерично познание,
основано през 2 век.
Слайдовете се преплитат, съжалявам за това.
Гностицизмът, за тези, които не са запознати с него,
се появява през 2-3 в.
Общували с християните,
влизали в техните църкви
и ги учели: „Нали знаете, всички тези неща за Бог, че е създал света
и градината, и Ева, и змията. Всичко е съвсем наобратно.
Всъщност, Бог, който е създал света,
е един лош Бог.“
Дори вярват, че има същество, което е над Бог
и че Той е всезнаещо и съвършено същество,
наречено просто „Бащата“. Той е създал бог София.
Вярва се, че й е било забранено за да познава Бог
и всъщност тя била отхвърлена от Бог. Разгневила се,
защото била разделена от Него.
И така тя и нейният гняв създали този бог – Ялдабоат.
Ялдабоат е в известен смисъл еврейският Яхве.
Те вярват, че Ялдабоат бил изгонен
и той е този, който е създал материалната вселена,
но той всъщност бил лош бог.
Той създал хората разгневен, тъй като майка му София не може да познава Бащата.
Те вярват, че именно София използвала змията като медиум в Едемската градина.
Божеството София дава познание на човешката раса.
Те имат божествената искра вътре в себе си
и ако имат достатъчно познание, някой ден ще осъзнаят,
че са богове и са под контрола на този лош бог Ялдабоат.
Виждате как използват обърната херменевтика и ученията на Библията са представени наопаки.
Змията в Едемската градина е възхвалявана
като добрата личност, а Бог е демонизиран,
т.е. самият Исус Христос е лошият Бог.
Наскоро излезе книга, за която се говори и по новинита.
Озаглавена е „Евангелието на Юда“.
Някой чувал ли е за нея?
Нешънъл Джиографик направи цяло предаване за нея.
Те казват, че „Евангелието на Юда“ всъщност хвърля светлина
върху някои грешки в Библията. Юде не бил лошият ученик.
Той бил най-близкият до Христос.
Те били толкова близки, че Христос му казал да Го измами
или да Го предаде с целувка, за да може да бъде прославен.
Така отново изопачават библейските учения.
Ето един клип от Си-Ен-Ен.
Юда ли е предал Исус?
Оспорва се начинът, по който Исус е умрял,
което е било част от евангелието за почти 2000 години.
Бил ли е Юда с Исус и 12-те ученици
през поледните дни на Исус?
Дали той е предател или любим ученик,
който е предал тайната като част от божествения план?
Исус е помолил Юда да Го предаде.
Илейн Пейджълс, участник-специалист в Нешънъл Джиографик:
„Евангелието на Юда“ е наистина голяма изненада.
То описва Юда не като най-лошия човек в историята на човечеството,
както винаги се е смятало в християнската традиция,
а като ученик, на когото Исус поверил тайна.“
Някои от ранните християни са наречени гностици или „хора, които знаят“.
Д-р Марвин Майър, Университета Чапмън: "Гностиците са били мистици.
Те са хора, които смятали, че имат директен достъп до Бог.
Думата гностик идва от гръцката дума „гносис“, която значи „знание“,
но това знание не е обикновено, то не се учи от книга, то е вътре.
То е интуиция, то е способност да узнаеш нещо за себе си,
да знаеш, че имаш божествена искра вътре в себе си и да разбереш,
че Бог, когото изповядваш като Бог отвън,
е едно и също с божествената искра в теб.“
Виждате ли как дяволът продължава да повтаря едни и същи неща
от Битие 1 или 3:1-5, продължава да изопачава, продължава да ни бута назад
към нашия свят с много фини лъжи, но винаги произнасящ
едно и също – ти имаш някакви божествени качества в себе си.
Гностиците също проповядват, че тялото е затвор за божествения дух.
За тях смъртта на Исус е нещо добро.
Точно това е причината експертите да смятат,
че „Евангелието на Юда“ е написано от гностици.
Д-р Крейг Евънс, Акадия Дивинити Колидж, Канада:
„Евангелието на Юда“ превръща акта на предателство на Юда
в акт на послушание. Жертвата на Исусовото плътско тяло
става спасителна.
Поради тази причина Юда се очертава като герой
и затова другите ученици му завиждат,
проклинат го и негодуват срещу него.
Юда не е единственият библейски герой,
когото гностиците разглеждат в различна светлина.
Гностиците били убедени, че змията в Едемската градина е добра личност.
Те обръщат историята в Едемската градина наопаки,
тъй като змията е по-скоро привлекателен герой.
Нали точно змията казва на Ева: „Вземи от плода
от Дървото за познаване на доброто и злото.“
За гностиците това звучи като чудесна покана.
Не ви ли се иска да вкусите от ябълката на познанието?“
Показвам ви всичко това,
тъй като холивудските сценаристи правят доста известни филми,
в които има много гностицизъм.
Те постоянно обръщат историята наопаки и превръщат лошия герой в добър,
а добрият герой - лош.
Един от най-важните филми, за които искам да поговоря,
е „Матрицата“.
Искам да поговорим за него, защото той е
най-анализираният филм от християните по лицето на земята.
Дори чух да се изнасят проповеди в църкви на адвентистите от седмия ден,
в които се говореше за този филм, сравняваха главния герой
с Христос и постоянно загатваха за Него.
Искам да ви покажа как започва всичко това
и как вмъкват идеята за Христос, макар че идеята е точно обратната.
Това е Киану Рийвс, който разказва как е получил ролята.
Говори и за различните влияния,
които се промъкват в този филм.
Отидох до офиса на Уорнър брадърс в Бърбанк, за да се срещна
с Анди и Лари Ваковски – сценаристи и режисьори на филма „Матрицата“.
Изпитвах вълнение да говоря с тях.
Те бяха написали нещо, което никога не бях виждал,
но за което винаги съм се надявал
като актьор, като фен на научната фантастика.
Сценарият, който бяха написали, ми напомняше за Гибсън.
Ще дам вътрешна информация: имаше нещо от Гибсън,
от Верн, Филип Дик, Франк Милър, анимация, Куросава, Пекинпоу, Ницше,
Буда, Христос, митология, философия, технология и истина.
Каква истина!
Всички тези различни философии и религии,
разбъркани в един филм. Дали ни е работата да го гледаме?
Ни най-малко. Ето защо.
Двамата сценаристи Лари и Анди Ваковски
са били съвсем нормални, преди да създадат този филм.
След като постигнали невероятно голям успех,
Лари си промени пола и сега е жена.
Каквото и да значи това.
Ето какво казват в интервю, когато ги питат
как се е появила идеята за матрицата. Отговарят: „Дизайнерски наркотици“.
Създали този филм под влиянието на дизайнерски наркотици.
Умовете им били доста отворени за външни сили.
Точно така се появила тяхната идея.
Това е главният герой във филма. Той води двойствен живот.
Както разбирате, от известно време ви наблюдаваме, г-н Андерсън.
Струва ни се, че водите двойствен живот.
В единия сте Томас Андерсън, програмист в реномирана софтуерна компания.
Имате номер на социалната осигуровка. Плащате си данъците.
А също... помагате на хазяйката да си изхвърля боклука.
Другият ви живот е в компютрите,
където сте известен с хакерския псевдоним "Нео".
Виновен сте на практика за всяко компютърно престъпление,
което е наказуемо от закона.
Приятели, чухте ли това? Едва успяхте да го чуете.
Необходимо ли е да увелича звука малко? ОК.
Този човек води двойствен живот.
За тези от вас, които не знаят за какво става въпрос,
геоите от филма живеят в реален свят като нашия.
Но този свят е контролиран от външен свят
и те влизат и излизат от света
с помощта на компютър.
Той прескача между реалния и компютърния свят и има две имена.
Казва се Томас Андерсън, а компютърното му хакерско име е Нео.
За него се казва, че е нарушил всеки закон,
свързан с компютърните престъпления.
Тук е същността.
Тук започват да ви показват идеята за нарушаването на закона.
Името му е Томас Андерсън. На гръцки думата Нео означава „нов“.
Андерсън идва от гръцката дума „андрос“, което значи „човек“.
Така се получава: „Нов Човешки Син" (сън на англ. е син).
Така започват да пробутват историята, че той е Исус Христос.
„Понеже Човешкият Син дойде да потърси и да спаси погиналото“ (Лука 19:10),
т.е. Човешкият Син е Исус Христос.
Когато ги питат: „Как избрахте имената на героите?“,
те отговарят: „Всички имена бяха избирани внимателно
и всичките са с много значения.“
Всъщност, в различни сцени от филма започват да намекват,
че той е Исус Христос.
Алилуя! Ти си моят спасител. Моят личен Исус Христос.
Може ли да те попитам нещо? Той каза ли ти защо го направи?
Защо си тук? Исусе! Каква непосилна задача.
Значи, ти си тук, за да спасиш света.
Забележете, когато го въвеждат в сцената за първи път,
какво има на заден план – надпис.
Това е моят кораб "Навуходоносор".
Тук е главната палуба.
Това е ядрото... Навуходоносор.
Името на кораба е Навуходоносор.
Какво е написано над Навуходоносор? Марко 3, номер 11.
Някой знае ли какво пише в Библията в Марко 3:11?
А какво е Навуходоносор?
Върхът на Вавилон.
И това е името на кораба.
Ето какво пише в Марко 3:11: “И нечистите духове, когато Го виждаха,
падаха пред Него и викаха, казвайки: Ти си Божий Син.“
За първи път е представен пред всички тези хора
и ето това се показва на екрана.
Всъщност, в края на филма той дори умира като Исус Христос.
Но от къде е той?
В тази сцена точно тук той ще започне да разказва
откъде идва и къде е неговият дом.
- Добро утро. Спа ли? Довечера ще спиш. Гарантирам ти.
Аз съм Танк. Ще бъда твой оператор.
- Ти нямаш... - Дупки ли? Не.
Аз и брат ми Дозер сме 100% чисти, старомодни, домашно отгледани.
Роден на свобода тук, в реалния свят. Истинско дете на Сион.
Ако войната свърши утре, купонът ще бъде в Сион.
- Град ли е? - Последният останал човешки град.
- Къде се намира?
- Дълбоко под земята, под земната кора, където е все още топло.
Значи Сион е в центъра на земята, където е все още топло.
И това е последният човешки град. В Йоан 8:23 пише: "И рече им:
Вие сте от тия, които са долу; Аз съм от ония, които са горе.
Вие сте от този свят; а Аз не съм от този свят.“
Забележете който и да било филм,
особено някой от тези, които обсъждат духовни неща,
за къде се води борбата?
За тук.
Винаги се борят за земята: „Нека да оправим Земята!
Нека да възстановим Земята!“ Но това не е нашия дом.
Сцена от Сион в центъра на Земята.
Не знам за вас, на мен не ми прилича
на този Сион, който аз си представям.
Когато ги питат коя сцена от Матрицата
им харесва най-много, и коя им е любима,
те отговарят следното:
„Ако имате предвид сцената с хапчето, тя е нашата любима.“
В този филм има сцена как се прави избор
и това е сцената с хапчетата.
Искам да ви покажа колко обърнат е начинът им на мислене.
- Вярваш ли в съдбата, Нео? - Не.
- Защо не?
- Не ми харесва идеята друг да контролира живота ми.
- Знам много добре какво имаш предвид. Нека ти разкажа защо си тук.
Ти си тук, защото знаеш нещо. Знаеш, но не можеш да обясниш.
Но го усещаш. Усещал си го цял живот:
Има нещо нередно в този свят. Не знаеш какво...
но това се е забило като треска в мозъка ти и те побърква.
Точно това чувство те доведе при мен. Знаеш ли за какво говоря?
- Матрицата?
- Искаш ли да знаеш какво е това?
Матрицата е навсякъде. Тя е всичко около нас. Дори сега, в тази стая.
Виждаш я през прозореца си или когато включиш телевизора.
Усещаш я, когато отидеш на работа...
когато отиваш на църква или докато си плащаш данъците.
Тя е светът, поставен пред очите ти, за да те заслепи за истината.
- Каква истина?
- Че ти си роб, Нео. И като всеки друг ти си роден в окови, в затвор,
който не можеш да помиришеш, вкусиш или докоснеш.
Затвор за твоето съзнание.
За съжаление, Матрицата не може да бъде обяснена на никого.
Трябва да я видиш сам.
Това е последният ти шанс. После няма връщане назад.
Ако вземеш синьото хапче, историята приключва.
Събуждаш се в леглото си и вярваш каквото си поискаш.
Ако вземеш червеното хапче, оставаш в Страната на чудесата...
и аз ще ти покажа колко е дълбока заешката дупка.
Но запомни, предлагам ти само истината. Нищо повече.
Кое хапче взе? Червеното.
Какво показва синьото? Законът. Т.е. той се бори срещу закона.
Матрицата, според както те казват,
се състои от тази компютърна програма, която е изградена от трима души.
Те всички са облечени еднакво, изглеждат еднакво и говорят еднакво.
Борят се против Божеството.
Това според тях е матрицата.
Той избира да тръгне по този път
и оттук започваме да разбираме, че това не е Христос, когото ние познаваме.
Толкова много от вас, младежи...
Моля се много от вас да не са го гледали,
но съм бил в много от нашите училища и църкви.
Три четвърти от хората в нашите църкви са гледали този филм.
Не ни е работа да ги гледаме.
Ето го и края на филма. Когато всичко е приключило,
той говори на матрицата, сякаш говори на Бог.
Те си говорят по телефона и чуйте думите, които изрича.
Зная, че ви е страх. Страх ви е от нас.
Страх ви е от промяната. Аз не познавам бъдещето.
Не съм дошъл, за да ви кажа как ще свърши всичко това.
Дойдох, за да ви кажа как ще започне.
Ще затворя телефона и ще покажа на тези хора това, което не искате да видят.
Ще им покажа един свят без вас.
Свят без правила и контрол, без граници и предели.
Свят, в който всичко е възможно.
Накъде ще поемем - този избор оставям на вас.“
Той излиза навън. Всъщност бил е убит малко по-рано и сега се връща към живота.
Когато се съживява, той говори с матрицата. Излиза от телефонната кабина,
поглежда нагоре и толкова богохулно се възнася на небето.
Точно както Исус Христос се е възнесъл на небето.
И това е краят на филма.
Не ни е работа да го гледаме.
Искам да ви кажа, че се притеснявам, когато ви показвам тези неща.
Искам обаче да разберете с какво се борят църквите.
Тези неща са навлезли в домовете на много хора, в моя дом.
Аз съм с много консервативно адвентно възпитание.
Баща ми дори не ми позволяваше да гледам телевизия.
Гледал съм този филм може би 20 пъти.
Има много деца като мен, които са минали по този път
и са си напълнили главите с изопачени представи.
В Исус Навин 22:5 се казва: „Но внимавайте добре
да изпълнявате заповедите и закона, който Господният слуга Моисей ви заповяда,
да любите Господа вашия Бог, да ходите във всичките Му пътища,
да пазите заповедите Му, да се прилепяте за Него,
и да Му слугувате с цялото си сърце и с цялата си душа.“
Много от тези филми атакуват закона.
Когато попитали братята Ваковски дали знаят,
че филмът е пълен с гностични теми, те отговорили:
„Смятате ли, че това е добре? Аз да!“.
Много добре осъзнават, че в него има изкривени гностични възгледи.
Може би самите те са ги вкарали там.
Има и друг филм, който се появи.
Оттук нататък ще говорим за по-леки филми.
"Шоуто на Труман" с Джим Кери, което беше в известен смисъл комедия.
Бих желал да ви покажа как тези гностични теми
навлизат дори в обикновените комедии.
Това е трейлърът към филма, за да разберете
за какво става въпрос.
„Преди 30 години Корпорацията ОмниКам създаде върховната реалност
на телевизонното преживяване – Шоуто на Труман.
Започва с раждането на едно дете и се регистира цял човешки живот.
Всеки миг се предава на живо за целия свят.
Създали са родния му град Сийхейвън.
Целият град е под купола на сцената "Труман".
- Вдигнете слънцето!
Макар че шоуто на Труман стана международен феномен,
Самият Труман не успя да разбере истинското естество
на света около себе си.
- Дааа, това е телевизията! Той се бори за целите си.
Всеки аспект от живота му е внимателно режисиран и изработван.
Но има нещо, което никой не може да прогнозира -
какъв ще стане Труман Бърбанк, когато порасне.
- Добро утро!
В случай че не ви видя: добър ден, добър вечер и лека нощ!
Някой гледал ли го е вече? Изглежда доста невинен, нали?
Един човек израства на сцената.
Кажете ми да спра, когато ви стане познато.
Той израства на сцената, която е изцяло под похлупак.
Всичко – от слънцето до луната – е контролирано.
Всъщност сцената е наречена Сийхейвън [Морско убежище].
Целият свят наблюдава това, което се случва, в Сийхейвън.
Ето действащите лица: създателят на света е наречен Кристоф (Christof) -
т.е. „От Христос“.
Всъщност името на партньора му е Мойсей, което според мен е доста иронично.
Труман е игра на думи - "истински човек".
Той представя нас, а цялата вселена наблюдава
какво се случва тук.
Във филма целият свят гледа по телевизията какво се случва.
Виждате ли паралелите?
Неговата жена е дадена от Твореца.
Тя е нещо като Ева.
А бащата – те се забавляват с факта,
че той го обича толкова много.
Той е актьор от шоуто, който е изгонен, но се връща като бездомник,
което е още една подигравка за това, че Исус е без дом.
Той идва да го предупреди,
че е герой от фалшиво телевизионно шоу.
Всички малки парчета от пъзела, в който сме включени и ние,
се обединяват в едно комедийно шоу.
Но тук е същността на проблема.
Той не знае, че играе в телевизионно шоу.
Ето как открива, че се намира в телевизионно шоу.
- Добро утро, Труман. - Добро утро, Спенсър.
-Няма да те нарани. Слез долу!
- Знам. Това съм си аз. - Хайде, Плуто.
И сега пауза. Какво пише тук?
Сириус, 9 Голямо куче.
Какво е това? Звезда.
Каква звезда?
- Сириус е най-ярката звезда в съзвездието Голямо куче.
Ако изучавате окултните общества, дори египтяните са се покланяли
на звездата Сириус.
Те я наричали „Кучешката звезда“.
Запомнете това - „Кучешката звезда“.
Всъщност радиостанцията "Сириус"
има лого с куче със звезда в окото.
Ако махнете различни пластове, ще разберете, че тази звезда е почитана като Луцифер.
Той разбира, че живее в измислен свят благодарение на падаща звезда, която е Луцифер.
Това го събужда и той разбира, че е във шоу.
Постепенно историята става все по-сложна и той решава,
че не иска да живее в този измислен нереален свят, защото открива,
че има друг свят, който е извън неговия.
Ето момента, когато той тръгва да напуска този защитен свят.
Искам да обърнете внимание на Кристоф –
човекът, който е създал този свят, и как се отнася с "истинския човек".
- Как ще го спрем?
- Добре...
Сега ще пуснем програмата за времето. Дръжте си шапките...
Чухте ли?
- Може да е прекалено рисковано. - Ще спрем, ако се уплаши много.
Зареждаме програмата.
Няма спасителна лодка.
Той ще се обърне.
Ще се изплаши. Ето я и нея...
Дай малко светкавици.
Пак. Удари го пак!
- За бога, Крис.
Целият свят гледа! Не може да умре пред очите на хората.
- Той беше роден пред очите на хората!
Труман! Можеш да го направиш.
Дръж се!
Това ли е всичко, което можеш?
Ще се наложи да ме убиеш!
- От името на половината студио,
настояваме да спреш излъчването!
- Продължавай! Увеличи вятъра! Увеличи вятъра!
Казвам ти за последен път! Вече сме на ръба!
- Не можеш. - Млъкни!
- Ще се удави, а него не го е грижа! - Направи го!
- Не! - Направи го!
Как представят Създателя?
Като ядосан, безчувствен, не го е грижа, ако умре.
Той просто контролира времето и околната среда
и ако не правиш това, което ти казва, ще насочи стихиите срещу теб.
Всички тези образи ви насочват.
Накрая бурята утихва
и той продължава да се опитва да напусне своя свят.
Вижте тези кадри
и чуйте диалога между тях.
Режисьорът продължава... искам да посоча само за секунда,
режисьорът продължава да показва числото 139 върху лодката.
Какво е 139?
Псалом 139. Вече говорихме за това.
Какво пише в Псалом 139?
„Господи, опитал си ме и познал си ме. Ти познаваш сядането ми и ставането ми.
Разбираш помислите ми от далеч“.
Всички тези неща му се случват на лодката, а светът ги наблюдава.
Кристоф също наблюдава. Продължават да показват псалом 139.
Достигнал е до края на вселената, която познава, и е ядосан,
защото целият му живот е преминал в този мехур.
Не се заблуждавайте за образите, които вкарват във филмите.
Той ходи по вода.
Стълбището е символ, който показва достигане на по-висше ниво на съществуване.
Искам да говоря с него.
ИЗХОД
Труман! Можеш да говориш. Чувам те.
Кой си ти? Аз съм създател на ТВ шоу,
което дава радост, надежда и вдъхновение на милиони!
Тогава кой съм аз?
Ти си звездата!
Нямаше нищо истинско?
Ти беше истински!
Затова толкова хора те гледат!
Чуй ме, Труман!
Навън няма повече истина, отколкото в този свят, който създадох за теб.
Същите лъжи!
Същите лъжи?
Същата измама!
Но в моя свят няма от какво да се боиш.
Очевидно се рисува погрешна картина на сътворения свят,
в който се предполага, че живеем.
Не можеш да си тръгнеш, Труман!
Моля ти се, Господи!
Всички, които гледат телевизия, искат той да напусне.
- Мястото ти е тук...
С мен!
Говори ми, кажи нещо.
Кажи нещо, показват те по телевизията!
На живо си. Целият свят те гледа!
В случай, че не ме видите... Добър ден, добър вечер и лека нощ.
Къде отива?
Всички се смеят и радват, че е изоставил Божия свят.
Той го направи! Успя!
- Добре, Труман!
Не е ли интересно?
Изведнъж се оказва, че ако се махнем
от нашия Бог Творец,
пред нас се разкрива един нов свят.
Но това не ни е необходимо.
Един от сценаристите на „Островът на Д-р Моро“ с Марлон Брандо,
Ричард Стенли, казва: „На всички медии може да се гледа
като на допълнение към гностичната вяра.
Може би самото кино
действа като някакъв вид ръка,
служеща на апокалипсиса.“
Самият сценарист заявява:
„Да, по-голяма част от киното е с гностичи възгледи.“
Ето и още един филм.
Наречен е „Плезънтвил“ и беше доста известен.
Изглеждаше по-скоро безобиден.
След като вече съм ви показал толкова много,
когато гледате този кратък трейлър, мислете за духовния свят, в който живеем.
Има небе там горе, има земя тук, има грях на тази планета.
Небето винаги е известно със своята съвършена обстановка.
Наблюдавайте как си играят с идеята за земя и небе,
но просто сменят името на небето и го наричат Плезънтвил.
Има място, където животът е простичък.
Хората са съвършени и всичко е черно и бяло.
- Скъпа, прибрах се!
Мястото е далеч от реалността, както можем да си представим.
- Какво ще кажеш за малко оризови сладки? - Много са хубави.
Но може би е много по-близо, отколкото си мислим.
Дай ми това...
- Какво стана? - Не съм сигурен.
Виж ме! Сива съм!
- Добро утро, деца.
По-добре се размърдайте, че ще закъснеете за училище.
- Сложих боровинки, точно както ги харесвате.
- Ние сме в Плезънтвил?
- НЕЕЕЕ...
- Би трябвало да сме си на училище. - Би трябвало да сме цветни!
- За какво е цялото вълнение? - Кой е този?
- Не мислех, че ще искаш да дойдем тук... преди да се опознаем малко.
- О, Скип, може да ме натиснеш когато поискаш.
- Или може би аз трябва да те натисна.
- Тя е прекрасна девойка.
Никога не би направила нещо, с което да ни притесни.
От създателя на "Биг" и "Дейв".
- Какво им правиш на тези хора? - Нямаш право да им го причиняваш.
- Объркваш цялата вселена.
- Може би има нужда да бъде объркана, Дейвид.
Предстои историята за загубата на невиността.
- Донесох ти нещо от библиотеката.
- Боже...
И силата на промяната.
- Какво има извън Плезънтвил?
- Има места, където пътят продължава.
- Не трябва да го криеш.
- Какво е това?
- Какво става?
- Това е дъжд.
- Скъпа, прибрах се.
Ню Лайн Синема представя ....
- Погледни лицето ми. - Цветът ще се махне.
- Не искам да се маха.
- Нещо става с нашия град.
Джеф Даниелс, Уилиам Мейси, Джоан Алън, Рийз Уидърспун и Тоби Магуайър.
- И какво ще се случи сега?
- Не знам.
Плезънтвил
- Какво ще правим, Боб?
- Засега сме в безопасност.
Слава богу, че сме в боулинга.
Някой забеляза ли? Какво се случва?
Грехопадението.
Съществува съвършена обстановка.
Спомняте си, че когато се впускат в тази сцена,
това е първият случай в Плезънтвил, когато някой извършва грях.
Това е секс извън брака и те всъщност го правят.
И след като те го правят в този перфектен свят,
той се прибира вкъщи и за първи път вижда роза,
която има цвят... за първи път.
Започват да ви втълпяват, че е скучно да си съвършен,
да си добър, праведен.
Започват да разрушават тази доброта
и внезапно се появяват цветовете в техния свят.
Колкото повече хора разбират за сцената на секс,
толкова повече цветове се появяват и хората като че ли полудяват:
„О, не! Какво става с този свят?“
- Отиват така до библиотеката?
Какво ли още ще видим?
- Прав си.
Някой трябва да направи нещо.
Този младеж за първи път води момиче на мястото за срещи.
Искам да ви покажа как започва преходът от съвършения свят
към този красив свят. Това е мястото,
където се започва с греха.
Дяволът майсторски показва греха като нещо хубаво, нали?
В тази сцена...
- Искаш ли малко боровинки? (Те все още не са се целунали.)
- Боровинки, сама ги брах.
- Наистина?
- Да, много е интересно. - Например?
- Чакай, ще ти покажа.
Това сте го виждали, нали?
- Ето.
- Хайде, опитай.
Можете ли да си представите?
Хората дори не го забелязват!
- Какво е това? Какво става? Бих желал да посоча нещо.
- Дъжд. Истински дъжд?
- Да.
Те са се целунали и това предизвиква дъжда. Но защо са все още черно-бели?
Яли са от ябълката и все още са черно-бели.
Защо?
Запомнете сцената и след малко ще се върнем на нея.
- Какво става?
- Дъжд.
- Всичко е наред.
Няма от какво да се плашите.
Ето, ще ви покажа.
Това е само дъжд. Нищо страшно.
Няма нищо. Излезте.
Виждате ли? Погледнете!
Виждате ли?
Хайде! Хайде!
- Студено е.
На какво е символ дъждът?
Проблеми.
Сцената ми напомня за първия дъжд по време на потопа.
Хората си казали:
„Хайде де, това е само малко дъжд.
Не е проблем. Ще се справим.
Ще го преживеем."
- Не съм направил нищо лошо.
- Така ли?
- Нека ти покажа нещо. (Дон Нотс е в ролята на Бог.)
- Хайде, пробвай. - Бум! Ето тук!
- Как го наричаш? Не заслужаваш това място.
- Не заслужаваш да живееш в този рай.
- Къде е дистанционното, което ти дадох?
- Защо? - Защото си отиваш у дома, малък негодник.
- Ще възстановя мястото каквото си беше.
- Не мога да ти позволя да го направиш.
Връщат ни към този момент и така ни казват:
„Виж, ти не си направил нещо погрешно.“
Ако е ял от ябълката, което е грях –
а това ни внушава този персонаж,
и сега трябва да напусне рая,
защо все още е черно-бял?
Защото създателите на този филм искат да ви накарат да мислите,
че проблемът не се корени в изяждането на ябълката.
Това ще е доста интересно за християните.
Ако беше променил цвета си веднага след като яде от ябълката,
хората биха се разтревожили.
И така, те решават да изчакат.
В следващата сцена майка му, която е много благопристойна
и му носи палачинките, накрая оставя съпруга си
и се събира с човека, който притежава кафенето. Така и тя си променя цвета.
Човекът от кафенето я рисува на стената и всички тези момчета
виждат, че тя наистина изглежда добре. Ще видите в следващата сцена
как майка му е нападната от тези момчета.
- За къде се разбърза?
- Това изобщо не е приятелско отношение.
- Да видим дали изглежда като на картината.
- Искаш да се държиш приятелски, нали?
- Защо не ни покажеш какво има под тази хубава синя рокля?
- Хайде! - Къде отиваш?
- Няма къде да отидеш.
- Много красив оттенък на синьото.
Не мислиш ли така?
- Изчезвайте!
Хайде! Изчезвайте!
- Добре ли си?
-Какво?!?...
Този акт на насилие го прави цветен.
"Добра работа, синко, ти съгреши."
Всичко е наопаки.
В самия край на филма има сцена,
която показва съдебно заседание.
- Знам, че всички искате да останете в Плезънтвил,
но има много неща, които са по-добри.
Например, глупави или секси, опасни, краткотрайни.
Всъщност той казва, че има много неща, които са по-добри от това да си добър
и той изброява някои от тях:
- Не е ли красива така?
Не е ли толкова красива,
както при първата ви среща?
Наистина ли я искаш както си беше?
Не изглежда ли прекрасно?
Не ти ли се иска да й го кажеш?
- Отнемам ти думата.
- Защо?
- Няма да те оставя да превърнеш този съдебен процес в цирк.
- Не мисля, че е цирк.
Те също не мислят така.
- Това поведение трябва веднага да престане. - Точно това е въпросът.
- Не може да спре веднага, защото е във вас,
а вие не можете да спрете нещо, което е във вас.
- Нищо такова няма в мен. - Разбира се, че има.
- Не, няма.
- Какво искате да ми направите сега?
Хайде! Всички стават цветни. Децата се целуват по улиците.
Никой не си получава вечерята.
По дяволите, може да има потоп много скоро.
Много скоро жените може да тръгнат на работа,
докато мъжете стоят вкъщи и готвят.
- Това няма да стане. - Но би могло!
- Не, не може!
- Хей, погледнете!
Съдията тук има ролята на бог. И той го предизвиква да греши.
Показва му огледалото и казва:
Ти си като мен. Имаш го вътре в себе си точно като мен.
Точно това се е опитал да направи дявола с Христос –
да го въвлече в грях и да му каже: Ти си като мен.
Но това не се случва.
Виждате как в края на филма те го възхваляват:
О, всичко е цветно, всичко е красиво!
Вие не искате този свят на Плезънтвил. Вие искате този, в който има проблеми.
този, в който има борба, болка.
Искам да ви кажа, че съм отвратен от това място.
Затова стоя тук и предупреждавам за тези неща.
Така е, защото искам да си отида у дома.
Не ми харесва как допускаме всички тези неща в домовете си.
Все още се борим.
Влиянието им е толкова голямо, дори в църквите ни.
Наскоро се появи един филм.
Нарича се Уоли и е за деца.
Колко от вас са го гледали?
Уоли добър герой ли е или лош?
Добър герой.
Искам всеки един от вас да го чуе.
Предполага се, че е добър герой.
Смятам наистина за иронично, че е в този кръг и има пет точки,
каквото и да е значението му, и е с главата надолу.
Разказва се за малък робот, който е оставен сам на земята,
след като земята е напълно разрушена и на планетата няма нищо.
Всъщност има само едно нещо.
Какво? Интересно.
Кой е единственият, който е оставен на планетата сам?
Накъде ни води този филм?
Накъде ни насочват тези детски филми?
Ето как го правят: На земята идва същество,
което търси живот. По ирония е наречено Ева.
Този малък робот е много чист и невинен и изглежда съвършен.
Изпратен е, защото цялата човешка раса
е напуснала земята и се намира в утопичен райски кораб,
където всеки може да прави каквото си поиска и винаги е слънчево,
и винаги е 22 градуса и има съвършена обстановка.
Тук е същността.
Ето как забелязвате, че Холивуд подбира
и обръща вниманието на детайлите.
Когато Уоли е качен на този утопичен райски кораб,
наречен Аксиома...
Някой знае ли какво означава аксиома?
Ето ви дефиницията.
"Аксиома е очевидна или универсално призната истина", според първото значение.
Второто е: "Установено правило, принцип или закон."
Този малък мръсен счупен робот, който е изцяло замърсен,
отива в съвършения и величествен свят, в който се спазва законът.
Ето сцената, в която Уоли за първи път влиза в този свят.
Те очевидно чистят всичко, уверяват се, че е перфектно
и когато малкият робот идва да го почисти, се оказва,
че Уоли е стопроцентова външна зараза.
Докато го чисти, осъзнава, че не може да се справи.
Другите роботи полицаи
идват да преценят ситуацията.
Забележете, че всички вървят в линия, има ред.
Всичко е някакси перфектно.
Докато всички вървят в линия, този малък мръсен робот,
започва да нарушава реда и да пресича линиите.
Никога преди не се е случвало такова нещо.
Този малък робот няма представа какво да направи.
Как да си върши работата? Да излезе от линията?
Излиза извън линията за първи път и осъзнава,
че нищо лошо не му се е случило.
Сюжетът се развива и той влиза в този утопичен рай,
в който всеки е дебел и говори само за такива неща:
О, какво ще правиш днес? Нека да отидем на голф
или хайде да направи това или онова.“
Отново погрешна представа за същността на небето.
Те казват, че там ще бъде скучно, как ще живееш вечно,
не трябва да си такъв мързелив и дебел човек.
Просто се подиграват с този утопичен рай.
Уоли тук е хванат и заведен в психиатрично отделение,
заедно с всички развалени и счупени играчки.
Той обаче се опитва да спаси робота, в който е влюбен,
и случайно удря стената с едно от малките оръжия.
Това дава възможност на всички роботи да се освободят.
Всичко наоколо започва да се превръща в хаос
и малките роботи се освобождават.
Всички те са роботи-пакостници.
Изведнъж стигат до падение.
Уоли започва да печели последователи
сред тези, които не желаят да играят по правилата и наредбите,
и са против законите и полицията.
Не забравяйте, това е история за деца.
Те втълпяват на децата да стоят извън правилата.
Тук Уоли си навлича неприятности.
Те му слагат печат и отправят предупреждение към всички:
"Тези роботи са лоши.
Ако ги намерите, трябва да ги предадете." После предупреждават всички.
Накрая те завладяват целия кораб
и тръгват да се връщат на земята, за да се отърват от този утопичен рай
и да се върнат в тази объркана планета, която да бъде възстановена.
Смятам, че точно това се проповядва и от окултните религии.
Ако наистина са открити и честни в своето следване на Луцифер,
те ни заявяват, че той ще възстанови земята и тогава всичко ще е по-добро.
Има много хора, които наистина го вярват.
Смятат, че земята ще се оправи, всичко ще се рециклира,
ще настъпи пълен обрат и ще установим земен рай.
Ние обаче знаем, че всичко ще се влошава.
А ние допускаме тези "невинни" детски филмчета
да влизат в домовете. Такава идея е заложена в тях.
В Левит има толкова много стихове:
“Пазете закона”, “Трябва да спазвате закона",
"Бъдете внимателни да изпълнявате наредбите Ми, защото Аз Съм Господ” (Левит 18:4).
“Пазете наредбите Ми и законите Ми, чрез които ако човек прави това, ще живее.
Аз съм Йехова” (Левит 18:5).
“Да пазите всичките Ми наредби и всичките Ми закони и да ги извършвате.
Аз съм Господ.”
Това се повтаря отново и отново.
“И това ще ни се смята за правда, ако внимаваме да изпълняваме
всички тези заповеди пред Господа, нашия Бог, както ни заповяда”(Вт.6:25).
Лесно ли ви се струва? Пазят закона и получават праведност.
Това ли трябва да вършим?
Това ли е всичко? Галатяни 2:16:
“Като знаем все пак, че човек не се оправдава
чрез дела по закона, а само чрез вяра в Исус Христос,
и ние повярвахме в Христос Исус, за да се оправдаем
чрез вяра в Христос, а не чрез дела по закона; защото чрез дела по закона
няма да се оправдае нито едно създание.”
Тогава защо Холивуд винаги напада закона, след като не чрез закона
ще стигнем до новата Земя?
Тук не се ли крие нещо повече?
Бог е казал на израилтяните: “Следвайте закона! Следвайте закона!...
Ако прочетете всички текстове със “Следвайте закона!”
във Второзаконие и Левит, ще си кажете: “О, точно това трябва да правим!”
Но те следвали закона, нали? Толкова много, че направили закона свой Бог.
Има обаче нещо много повече: Да имаш вяра в Исус Христос.
Какво е вярата в Исус Христос?
“Защото в благовестието се открива правдата, която е от Бога чрез вяра към вяра,
както е писано: “Праведният чрез вяра ще живее.”
Каква е същността на евангелието?
Евангелието е просто за характера на Бога.
Христос демонстрира какъв е Бог.
Ето защо нашите характери са толкова атакувани.
От различни страни: от това, че чрез гледане се променяме
до постоянна атака: "Не спазвай закона."
Трябва да има баланс между следването на закона и притежаването на вярата
в Исус Христос, който е имал такава любов към Бога, че не е искал
да нарушава закона.
Има разлика, огромна разлика мужду това да се затвориш
и да си казваш: “Не прави нищо, Не поглеждай нищо”,
и любовта към Исус Христос,
когато имаш такава лична връзка с Него, толкова дълбока, че да стигнем до момента,
когато не обичаме живота си пред лицето на смъртта.
Затова е толкова важно да не запълваме умовете си
с всичките тези противоречащи си неща, който ни отдалечават от любовта
и от същността на Бога. Всички тези филми,
които ви показах току-що, са стопроцентово изопачаване на Бога.
Бог ни обича толкова много, че изпитва огромно желание,
да ни заведе вкъщи.
Наистина бих желал да обърнете внимание, приятели.
На колко от вас им е писнало
да допускат този свят да ни програмира?
Колко от вас?
Колко от вас имат членове от семейството,
които са затънали дълбоко във всичко това?
Колко от вас?
Аз имам. Малкият ми брат.
Обичам го до смърт. Той знае с какво се занимавам.
Но все още избира злото. Сърцето ми се къса.
Моля се за него всеки ден.
Знам какво е да имаш членове от семейството, които не могат да се освободят.
И така, как да започнем, откъде да започнем
за да се отървем от този начин на мислене, да махнем тези неща
от църквите и училищата ни?
Ще ви кажа, че начинът, по който го правим, е като предложим нещо добро.
Да излезем сред хората, да евангелизираме, да ходим по домовете,
да разпространяваме вестта, постоянно да споделяме с хората около нас.
Мисля си, че най-страшното, което ще почувстваме,
когато отидем на небето, е: “Защо не казах нещо на този човек?”
Смятам, че най-жалкото нещо е пропиляването на времето.
Помислете колко много време губим за нещо безсмислено.
Моята цел е да ви покажа това, което Холивуд излага на показ,
и така да осъзнаете,
че не ни е работа да запълваме умовете си,
да запълваме времето си със светското.
“Тук е нужно търпението на светиите, на тези, които пазят Божиите заповеди
и вярата в Исус”(Откровение 14:12).
“Обичай Господа, твоя Бог, и пази ВИНАГИ заръките Му, наредбите Му,
законите Му и заповедите Му” (Вт.11:1) Кога? ВИНАГИ!
Да наведем глави.
“Скъпи Небесни Татко, благодаря Ти толкова много за тази седмица.
Моля се да бъдеш с всеки един тук, който може би се бори с тези неща.
Господи, ако има нещо, нещо мъничко, което съм казал тази седмица,
което може да даде някаква светлина за справяне с тази много трудна тема,
тогава Те моля, Господи, да напоиш тези семена. И ако съм казал нещо,
което е неправилно или може да отдалечи някого или да го ядоса,
аз Те моля да го премахнеш.
Надявам се, че съм могъл да предам чрез думи мислите си на хората,
така че да ги разберат.
Господи, благодаря Ти толкова много за тази възможност, благодаря Ти,
че ме отдалечи от този бизнес и започна да използваш таланта ми,
за да водя хора при теб, а не далеч от Теб.
Амин!